
Ministru kabineta noteikumi Nr. 173
Rīgā 2023. gada 11. aprīlī (prot. Nr. 19 2. §)
Grozījumi Ministru kabineta 2018. gada 18. decembra noteikumos Nr. 820 "Kārtība, kādā atļauj pieņemt militārajā dienestā Latvijas pilsoni, kas atvaļināts no militārā vai cita valsts dienesta par disciplīnas pārkāpumiem"
Izdoti saskaņā ar Militārā dienesta likuma 16. panta 2.1 daļu un Latvijas Republikas Zemessardzes likuma 14. panta 5.1 daļu
· Izdarīt Ministru kabineta 2018. gada 18. decembra noteikumos Nr. 820 "Kārtība, kādā atļauj pieņemt militārajā dienestā Latvijas pilsoni, kas atvaļināts no militārā vai cita valsts dienesta par disciplīnas pārkāpumiem" (Latvijas Vēstnesis, 2018, 251. nr.) šādus grozījumus:
· 1. Izteikt noteikumu nosaukumu šādā redakcijā:
· "Kārtība, kādā atļauj pieņemt militārajā dienestā vai dienestā Latvijas Republikas Zemessardzē Latvijas pilsoni, kas atvaļināts no militārā vai cita valsts dienesta vai izslēgts no Latvijas Republikas Zemessardzes par disciplīnas pārkāpumiem".
· 2. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Militārā dienesta likuma 16. panta 2.1 daļu un Latvijas Republikas Zemessardzes likuma 14. panta 5.1 daļu".
· 3. Izteikt 1. punktu šādā redakcijā:
· "1. Noteikumi nosaka kārtību, kādā atļauj pieņemt militārajā dienestā vai dienestā Latvijas Republikas Zemessardzē (turpmāk – Zemessardze) Latvijas pilsoni, kas atvaļināts no militārā vai cita valsts dienesta vai izslēgts no Zemessardzes par disciplīnas pārkāpumiem (turpmāk – kandidāts)."
· 4. Izteikt 2. punktu šādā redakcijā:
· "2. Lēmumu par atļauju vai atteikumu pieņemt kandidātu militārajā dienestā vai dienestā Zemessardzē pieņem aizsardzības ministra izveidota pastāvīgā komisija (turpmāk – pastāvīgā komisija). Tās sastāvu, darba organizāciju un darba nodrošināšanas kārtību nosaka aizsardzības ministrs."
· 5. Izteikt 4. punktu šādā redakcijā:
· "4. Pastāvīgā komisija vērtē, vai atļaut pieņemt kandidātu militārajā dienestā vai dienestā Zemessardzē, ja:
· 4.1. kandidāts normatīvajos aktos noteiktajā kārtībā ir piedalījies atlases militārajam dienestam pirmsatlasē atbilstoši Aizsardzības ministrijas noteiktajai kārtībai;
· 4.2. Nacionālo bruņoto spēku komandiera izveidotā atlases komisija vai Zemessardzes vienības komandieris ir atzinis, ka vienīgais šķērslis personas atlases pārbaudījumu (procesa) uzsākšanai ir disciplīnas pārkāpums, kura dēļ persona atvaļināta no militārā vai cita valsts dienesta vai izslēgta no Zemessardzes;
· 4.3. Nacionālo bruņoto spēku struktūrvienība, kas atbildīga par kandidātu atlasi, lūdz pastāvīgajai komisijai atļaut personas pieņemšanu militārajā dienestā vai dienestā Zemessardzē;
· 4.4. konstatēta kandidāta atbilstība likuma "Par valsts noslēpumu" prasībām, lai saņemtu atļauju pieejai valsts noslēpumam, ja atļauja ir nepieciešama."
· 6. Izteikt 5. punktu šādā redakcijā:
· "5. Pastāvīgā komisija mēneša laikā pēc šo noteikumu 4.3. apakšpunktā minētā lūguma saņemšanas pieņem lēmumu par atļauju vai atteikumu pieņemt kandidātu militārajā dienestā vai dienestā Zemessardzē. Pastāvīgā komisija var pagarināt lēmuma pieņemšanas termiņu Administratīvā procesa likumā noteiktajā kārtībā."
· 7. Izteikt 7.2. apakšpunktu šādā redakcijā:
· "7.2. kandidāta specialitāti, iepriekšējo dienesta gaitu, kā arī pieredzi, kas iegūta laikposmā pēc atvaļināšanas no militārā vai valsts dienesta vai izslēgšanas no Zemessardzes, kopsakarā ar valsts aizsardzības vajadzībām;".
· 8. Izteikt 7.3. apakšpunktu šādā redakcijā:
· "7.3. iespējamos riskus valsts aizsardzībai, atļaujot kandidāta pieņemšanu militārajā dienestā vai dienestā Zemessardzē."
· 9. Izteikt 8. punktu šādā redakcijā:
· "8. Pastāvīgā komisija pēc lēmuma pieņemšanai nepieciešamo dokumentu izvērtēšanas un kandidāta uzklausīšanas pieņem lēmumu atļaut pieņemt kandidātu militārajā dienestā vai dienestā Zemessardzē vai atteikt pieņemšanu. Lēmumu rakstiski paziņo kandidātam un Nacionālo bruņoto spēku struktūrvienībai, kas atbildīga par kandidātu atlasi."

